คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่๑๐/๒๕๕๘เรื่องการแก้ไขปัญหาการทำการประมงผิดกฎหมาย ขาดการรายงาน และไร้การควบคุม จากการที่ประเทศไทยได้รับการประกาศเตือนจากสหภาพยุโรปถึงการจัดให้มีมาตรการในการป้องกันยับยั้ง และขจัดการทำการประมงผิดกฎหมาย ขาดการรายงาน และไร้การควบคุม (Illegal, Unreported and Unregulated Fishing : IUU Fishing) ซึ่งหากไม่มีการแก้ปัญหาอย่างจริงจังโดยเร่งด่วนภายในหกเดือนอาจมีผลกระทบต่อการส่งออกสินค้าสัตว์น้ำของประเทศไทยในอนาคตและความมั่นคงของประเทศไทยในภาพรวม ดังนั้น เพื่อให้สามารถเร่งดำเนินการแก้ปัญหาให้การทำการประมงสามารถดำเนินการได้อย่างยั่งยืนและเป็นระบบและยกระดับมาตรฐานการประมงของประเทศไทยให้สอดคล้องกับมาตรฐานสากลรวมทั้งเพื่อบรรเทาความเดือดร้อนของผู้ประกอบการประมง อุตสาหกรรมต่อเนื่อง และผู้มีส่วนได้ส่วนเสียหากมิได้มีการป้องกันและแก้ไขโดยเร่งด่วนจะมีผลกระทบต่อความมั่นคงทางเศรษฐกิจของประเทศได้ เพื่อดำเนินการป้องกันและแก้ไขปัญหาดังกล่าวอาศัยอำนาจตามความในมาตรา ๔๔ ของรัฐธรรมนูญแห่งราชอาณาจักรไทย (ฉบับชั่วคราว)พุทธศักราช ๒๕๕๗ หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ ๑ ให้จัดตั้ง ศูนย์บัญชาการแก้ไขปัญหาการทำการประมงผิดกฎหมาย (Command Center for Combating Illegal Fishing) เรียกโดยย่อว่าศปมผ. (CCCIF) เป็นศูนย์เฉพาะกิจขึ้นตรงกับนายกรัฐมนตรี โดยมีผู้บัญชาการทหารเรือเป็นผู้บัญชาการศูนย์บัญชาการแก้ไขปัญหาการทำการประมงผิดกฎหมาย(ผบ.ศปมผ.) และทั้งนี้ ให้ ศปมผ. เริ่มปฏิบัติการตามคำสั่งนี้ ตั้งแต่วันที่ ๑พฤษภาคม พ.ศ. ๒๕๕๘ข้อ ๒ ศปมผ. มีโครงสร้างการปฏิบัติการดังต่อไปนี้(๑)ให้คณะกรรมการนโยบายแก้ไขปัญหาการค้ามนุษย์และการทำประมงผิดกฎหมาย ซึ่งจัดตั้งขึ้นตามคำสั่งสำนักนายกรัฐมนตรีที่ ๕๒/๒๕๕๘ ลงวันที่ ๑๗ กุมภาพันธ์ พุทธศักราช ๒๕๕๘ ทำหน้าที่กำหนดนโยบายและแนวทางปฏิบัติในระดับรัฐบาล(๒) ให้กองทัพเรือและศูนย์ประสานการปฏิบัติในการรักษาผลประโยชน์ของชาติทางทะเล (ศรชล.)ซึ่งจัดตั้งโดยมติสภาความมั่นคงแห่งชาติ เมื่อวันที่ ๑๐ มกราคม พ.ศ. ๒๕๔๐และมติคณะรัฐมนตรี เมื่อวันที่ ๑๗ เมษายน พ.ศ. ๒๕๔๐ และวันที่ ๙ มกราคม พ.ศ. ๒๕๔๑ทำหน้าที่เป็นหน่วยงานหลักของ ศปมผ. ในการปฏิบัติการทางทะเลและชายฝั่ง และปฏิบัติงานร่วมกับหน่วยงานอื่นที่เกี่ยวข้อง(๓) ให้มีศูนย์ควบคุมการแจ้งเรือเข้า ออก (Port In Port Out Controlling Center) และศูนย์ให้บริการและอำนวยความสะดวกแก่เรือประมงแบบเบ็ดเสร็จ(Fishing One Stop Service) ประจำในแต่ละจังหวัดชายทะเล ทั้งนี้ ตามที่ ศปมผ. ประกาศกำหนดข้อ ๓ ให้ ศปมผ. มีอำนาจหน้าที่ดังต่อไปนี้(๑)กำหนดแนวทางของไทยและจัดทำแผนปฏิบัติการแห่งชาติในการแก้ปัญหาการทำการประมงผิดกฎหมายขาดการรายงาน และไร้การควบคุม (Thailands National Plan of Action to Prevent, Deter and Eliminate IUU Fishing, NPOA - IUU) ตลอดจนกำกับดูแลการปฏิบัติให้เป็นไปตามแผนนั้นรวมถึงดำเนินงานทำความเข้าใจกับสหภาพยุโรป(๒) ควบคุม สั่งการ กำกับดูแลและประสานการปฏิบัติการทั้งปวงของกระทรวงเกษตรและสหกรณ์ กระทรวงคมนาคมกระทรวงมหาดไทย กระทรวงแรงงาน สำนักงานตำรวจแห่งชาติ และส่วนราชการอื่นที่เกี่ยวข้องกับการแก้ไขปัญหาการทำการประมงผิดกฎหมายขาดการรายงาน และไร้การควบคุม(๓) พิจารณาเสนอแนะ ปรับปรุงแก้ไขเพิ่มเติม รวมทั้งพัฒนากฎหมาย กฎ ระเบียบที่เกี่ยวข้องกับการแก้ไขปัญหาการทำการประมงผิดกฎหมายให้เป็นมาตรฐานสากลโดยเฉพาะอย่างยิ่งการป้องกันการทำการประมงผิดกฎหมายและบทลงโทษที่เหมาะสม(๔) กำหนดโครงสร้างและอัตรากำลังของศปมผ. โดยในโครงสร้างนี้ต้องกำหนดให้มีศูนย์ควบคุมการแจ้งเรือเข้า - ออกรวมถึงศูนย์ให้บริการและอำนวยความสะดวกแก่เรือประมงแบบเบ็ดเสร็จประจำในแต่ละจังหวัดชายทะเล(๕) แต่งตั้งเจ้าหน้าที่ที่จะปฏิบัติงานในศปมผ. จากข้าราชการหรือผู้ปฏิบัติงานในส่วนราชการต่าง ๆ ได้ตามความเหมาะสม(๖) แต่งตั้งคณะกรรมการ คณะอนุกรรมการและคณะทำงาน เพื่อดูแลรับผิดชอบเรื่องใดเรื่องหนึ่งโดยเฉพาะได้ตามความเหมาะสม(๗) เชิญผู้ทรงคุณวุฒิ ข้าราชการเจ้าหน้าที่หน่วยงานของรัฐ หรือภาคเอกชน รวมทั้งหน่วยงานอื่น ๆ ที่เกี่ยวข้องและผู้มีส่วนได้ส่วนเสีย เพื่อร่วมประชุมแนวทางการดำเนินงานประสานการปฏิบัติและติดตามผลการดำเนินงานตามความเหมาะสม(๘)ประสานกับหน่วยงานที่เกี่ยวข้องเพื่อเร่งยกระดับความร่วมมือกับประเทศที่สามโดยเฉพาะประเทศที่เรือที่ชักธงไทยเข้าไปทำการจับปลาในน่านน้ำของประเทศนั้นเพื่อให้สอดคล้องกับพันธกรณีระหว่างประเทศ(๙)รายงานผลการปฏิบัติให้หัวหน้าคณะรักษาความสงบแห่งชาติทราบอย่างต่อเนื่องจนกว่าสหภาพยุโรปได้ยกเลิกประกาศเตือนประเทศไทยว่าเป็นประเทศที่ไม่มีมาตรการอย่างเพียงพอในการป้องกันยับยั้ง และขจัดการทำประมงผิดกฎหมาย ขาดการรายงาน และไร้การควบคุม(๙/๑)[๑] ในการดำเนินการตาม(๑) (๒) หรือ (๓)หากกรณีเป็นเรื่องสำคัญตามนโยบายของรัฐบาลและมีผลกระทบอย่างกว้างขวาง ให้ ศปมผ.นำเรื่องดังกล่าวขอความเห็นชอบจากคณะกรรมการขับเคลื่อนและปฏิรูปการบริหารราชการแผ่นดินคณะที่ ๕ ซึ่งแต่งตั้งโดยคำสั่งสำนักนายกรัฐมนตรี ที่ ๓๘๐/๒๕๕๘ ลงวันที่ ๘ ธันวาคมพ.ศ. ๒๕๕๘ ก่อนนำเรียนนายกรัฐมนตรีพิจารณาสั่งการ(๙/๒)[๒]ในการดำเนินการตาม (๑) (๒) หรือ (๓) หากกรณีเป็นเรื่องทั่วไปหรือเรื่องที่เกี่ยวข้องกับการปฏิบัติของหลายหน่วยงานของรัฐทั้งที่เป็นและมิได้เป็นส่วนราชการและมิใช่เป็นกรณีตาม (๙/๑) ให้ ศปมผ.เสนอขอความเห็นชอบจากคณะกรรมการขับเคลื่อนและปฏิรูปการบริหารราชการแผ่นดิน คณะที่๕ ซึ่งแต่งตั้งโดยคำสั่งสำนักนายกรัฐมนตรีที่ ๓๘๐/๒๕๕๘ ลงวันที่ ๘ ธันวาคม พ.ศ.๒๕๕๘ หรือคณะอนุกรรมการซึ่งคณะกรรมการมอบหมายให้พิจารณาให้ความเห็นชอบแทนคณะกรรมการและเมื่อได้รับความเห็นชอบแล้วให้ ผบ.ศปมผ. พิจารณาสั่งการ หรือดำเนินการในส่วนที่เกี่ยวข้องต่อไป(๑๐)ปฏิบัติการอื่นตามที่นายกรัฐมนตรีมอบหมายข้อ ๔ ให้ ศรชล. มีอำนาจหน้าที่ดังต่อไปนี้(๑) จัดตั้งหน่วยเฉพาะกิจขึ้นใน ศรชล.ประกอบด้วยกำลังทั้งเรือ อากาศยาน และเจ้าหน้าที่ที่เกี่ยวข้องจากหน่วยงานต่าง ๆใน ศรชล.ปฏิบัติงานในแต่ละพื้นที่เพื่อบังคับใช้กฎหมายในทะเลและควบคุมการปฏิบัติต่าง ๆให้เป็นไปตามที่ ศปมผ. ประกาศกำหนดโดยเร็วที่สุด(๒)ควบคุมและสั่งการหน่วยงานที่มาปฏิบัติการภายใต้ ศรชล.(๓) บูรณาการข้อมูลข่าวสารทางทะเลที่เกี่ยวข้องโดยให้หน่วยงานที่เกี่ยวข้องเชื่อมต่อข้อมูลผ่านระบบสารสนเทศเพื่อให้เกิดการตระหนักรู้ภาพสถานการณ์ทางทะเล(๔)จัดเจ้าหน้าที่ปฏิบัติหน้าที่ประจำในศูนย์แลกเปลี่ยนข้อมูลข่าวสารทางทะเล (ศขท.) จากหน่วยงานต่าง ๆ ใน ศรชล. ปฏิบัติหน้าที่เฝ้าติดตามพิสูจน์ทราบ และตรวจสอบพฤติกรรมการทำประมงผิดกฎหมายของเรือประมงโดยปฏิบัติหน้าที่เป็นศูนย์ติดตาม ควบคุม และเฝ้าระวัง (Monitoring Control and Surveillance Center : MCS) ด้วย เพื่อให้ระบบการตรวจสอบย้อนกลับ (TraceabilitySystem) มีความครบถ้วนสมบูรณ์โดยเร็วที่สุด(๕) ปฏิบัติการอื่นตามที่ ศปมผ. มอบหมายข้อ ๕ ให้สำนักงบประมาณพิจารณาจัดสรรงบประมาณให้กับศปมผ. และ ศรชล. เพื่อสนับสนุนการปฏิบัติงานโดยเบิกค่าใช้จ่ายตามระเบียบของทางราชการข้อ ๖ ให้เจ้าของหรือผู้ประกอบการเรือประมงเรือบรรทุกสินค้าประมงห้องเย็น ตลอดจนยานพาหนะทางน้ำทุกชนิดที่ใช้ทำการประมงขนถ่ายหรือเก็บรักษาสัตว์น้ำที่ได้จากยานพาหนะทางน้ำทุกชนิดที่ใช้ทำการประมงที่มีขนาดตั้งแต่ ๓๐ ตันกรอสส์ขึ้นไป หรือตามขนาดที่ ศปมผ.ประกาศกำหนดต้องดำเนินการดังต่อไปนี้(๑)จัดทำสมุดบันทึกการทำการประมง ตามรูปแบบ ระยะเวลา และวิธีการที่ ศปมผ. ประกาศกำหนด(๒) ติดตั้งระบบติดตามเรือประมง (Vessel Monitoring System : VMS) ซึ่งมีมาตรฐานสมรรถนะของอุปกรณ์และข้อกำหนดเชิงหน้าที่(Performance Standards and Functional Requirements) ตามที่ศปมผ. ประกาศกำหนด โดยจะต้องติดตั้งให้เสร็จสิ้นภายในระยะเวลาตามที่ ศปมผ.ประกาศกำหนด(๓) แจ้งการเข้า - ออกท่าเทียบเรือทุกครั้ง ณ ศูนย์ควบคุมการแจ้งเรือเข้า - ออกตามหลักเกณฑ์และวิธีการที่ ศปมผ. ประกาศกำหนดเมื่อได้ดำเนินการติดตั้ง VMS แล้ว ให้เจ้าของเรือหรือผู้ประกอบการตามวรรคหนึ่งแจ้งรหัสการเข้าถึงระบบการติดตามเรือ (Access Code) ให้ ศปมผ. ทราบ และต้องเปิดเครื่องไว้ตลอดเวลาขณะอยู่ในทะเลเพื่อให้เจ้าหน้าที่สามารถติดตามตำบลที่เรือได้ในกรณีที่อุปกรณ์ดังกล่าวขัดข้องหรือไม่สามารถส่งตำบลที่เรือได้ด้วยประการใด ๆให้ปฏิบัติตามแนวทางที่ ศปมผ. ประกาศกำหนดเจ้าของหรือผู้ประกอบการตามวรรคหนึ่งต้องเป็นผู้รับผิดชอบค่าใช้จ่ายในการเข้าระบบเพื่อตรวจสอบจุดพิกัดของเรือข้อ ๗[๓] (ยกเลิก)ข้อ ๘ เพื่อประโยชน์ในการแก้ปัญหาการทำประมงผิดกฎหมายขาดการรายงาน และไร้การควบคุม ห้ามมิให้เจ้าของเรือหรือผู้ประกอบการเรือประมงยินยอมให้บุคคลใดๆ กระทำการดังต่อไปนี้ในเรือประมงของตน(๑)ครอบครองเครื่องมือทำการประมงที่ไม่ได้รับอนุญาตในเรือประมง(๒)นำเรือประมงซึ่งมีเครื่องมือทำการประมงที่ไม่ถูกต้องตรงกับเครื่องมือที่ได้รับอาชญาบัตรหรือไม่ได้รับอาชญาบัตรหรือเครื่องมือทำการประมง ออกจากท่าเทียบเรือไปทำการประมง(๓)นำเรือประมงซึ่งปฏิบัติไม่ครบถ้วนตามกฎหมายว่าด้วยการเดินเรือในน่านน้ำไทย กฎหมายว่าด้วยเรือไทยกฎหมายว่าด้วยการคุ้มครองแรงงานและกฎหมายว่าด้วยคนเข้าเมืองออกจากท่าเทียบเรือจนกว่าจะปฏิบัติตามกฎหมายเหล่านั้นให้ครบถ้วนข้อ ๙ ห้ามมิให้ผู้ใดใช้เรือประมงออกไปทำการประมงในน่านน้ำของรัฐต่างประเทศและในทะเลหลวงหรือนำเรือบรรทุกสินค้าประมงห้องเย็น ออกไปน่านน้ำต่างประเทศเว้นแต่จะได้รับอนุญาตจาก ศปมผ. ตามหลักเกณฑ์ วิธีการ และเงื่อนไขที่ ศปมผ.ประกาศกำหนดการอนุญาตตามวรรคหนึ่งศปมผ. อาจมอบหมายให้หน่วยงานที่เกี่ยวข้องเป็นผู้อนุญาตแทนได้ข้อ ๑๐ ห้ามมิให้ผู้ใดใช้เรือประมงออกไปทำการประมงในน่านน้ำของรัฐต่างประเทศและในทะเลหลวงโดยฝ่าฝืนกฎข้อบังคับด้านการประมงของรัฐชายฝั่งที่เข้าไปทำการประมงหรือขององค์กรจัดการประมงระดับภูมิภาคข้อ ๑๑ ผู้ใดประสงค์จะนำเรือประมงเรือบรรทุกสินค้าประมงห้องเย็นตลอดจนยานพาหนะทางน้ำทุกชนิดทุกขนาดที่ใช้ทำการประมงขนถ่ายหรือเก็บรักษาสัตว์น้ำที่ได้จากยานพาหนะทางน้ำทุกชนิดที่ใช้ทำการประมงออกนอกน่านน้ำไทยหรือเดินทางมาจากน่านน้ำต่างประเทศหรือทะเลหลวงเข้ามาในราชอาณาจักรต้องออกจากท่าเรือหรือเข้าจอดเรือ ณ ท่าเรือหรือแพปลาที่ ศปมผ. ประกาศกำหนดข้อ ๑๒ ห้ามมิให้ผู้ใดนำเรือประมงต่างประเทศหรือเรือบรรทุกสินค้าประมงห้องเย็นที่อยู่ในบัญชีเรือที่ห้ามเข้ามาในราชอาณาจักรตามที่ศปมผ. ประกาศกำหนด เข้ามาเทียบท่าในราชอาณาจักรข้อ ๑๓ เจ้าของท่าเรือและเจ้าของแพปลาในทุกจังหวัดชายทะเลรวมถึงตามเกาะแก่งต่าง ๆ ต้องจดบันทึกข้อมูลเกี่ยวกับเรือประมงเรือบรรทุกสินค้าประมงห้องเย็นตลอดจนยานพาหนะทางน้ำทุกชนิดทุกขนาดที่ใช้ทำการประมงขนถ่ายหรือเก็บรักษาสัตว์น้ำที่ได้จากยานพาหนะทางน้ำทุกชนิดที่ใช้ทำการประมงทุกลำที่เข้าใช้บริการจอดเรือหรือขนถ่ายสินค้าสัตว์น้ำเก็บไว้เพื่อการตรวจสอบในกรณีเรือตามวรรคหนึ่งเป็นเรือที่ต้องปฏิบัติตามข้อ ๑๑ เจ้าของเรือและเจ้าของแพปลาต้องดำเนินการรวบรวมและจัดส่งรายงานการเข้า - ออกเรือมาที่ศูนย์ควบคุมการแจ้งเรือเข้า - ออก ตามหลักเกณฑ์ วิธีการ ที่ ศปมผ.ประกาศกำหนดรายงานตามวรรคหนึ่งต้องกำหนดให้ครอบคลุมกรณีที่เจ้าของหรือผู้ครอบครองเรือปฏิเสธแจ้งการเข้า - ออกซึ่งเจ้าของท่าเทียบเรือหรือเจ้าของแพปลาจะต้องทำหน้าที่รายงานฝ่ายเดียวข้อ ๑๔ ให้ ศปมผ.และ ศรชล. แต่งตั้งพนักงานเจ้าหน้าที่เพื่อปฏิบัติการตามคำสั่งนี้ให้พนักงานเจ้าหน้าที่ซึ่งได้รับการแต่งตั้งตามวรรคหนึ่งมีอำนาจขึ้นตรวจสอบเรือหรือกักเรือทุกลำที่กระทำความผิดตามที่กำหนดไว้ในคำสั่งนี้กฎหมายว่าด้วยการเดินเรือในน่านน้ำไทย กฎหมายว่าด้วยเรือไทยกฎหมายว่าด้วยการประมง กฎหมายว่าด้วยสิทธิการประมงในเขตการประมงไทยกฎหมายว่าด้วยการคุ้มครองแรงงานและกฎหมายอื่นที่เกี่ยวข้องกับการประมงและการเดินเรือในการขึ้นตรวจสอบเรือตามข้อ ๑๒หากมีเหตุสงสัยว่าเรือดังกล่าวเกี่ยวข้องกับการทำการประมงผิดกฎหมาย ขาดการรายงานและไร้การควบคุมให้พนักงานเจ้าหน้าที่มีอำนาจสั่งห้ามการขนถ่ายสัตว์น้ำหรือผลิตภัณฑ์สัตว์น้ำขึ้นจากเรือและในกรณีที่เป็นเรือประมงต่างประเทศจะสั่งให้นำเรือออกไปจากราชอาณาจักรก็ได้และให้ ศปมผ. แจ้งให้รัฐเจ้าของธงและองค์กรจัดการประมงระดับภูมิภาคเพื่อดำเนินการต่อไปข้อ ๑๕ พนักงานเจ้าหน้าที่และเจ้าหน้าที่ ศปมผ.และ ศรชล. ที่กระทำการไปตามอำนาจหน้าที่โดยสุจริต ไม่เลือกปฏิบัติและไม่เกินสมควรแก่เหตุ หรือไม่เกินกว่ากรณีจำเป็น ไม่ต้องรับผิดทั้งทางแพ่งทางอาญา หรือทางวินัย เนื่องจากการปฏิบัติหน้าที่ในการระงับหรือป้องกันการกระทำผิดกฎหมายแต่ไม่ตัดสิทธิผู้ได้รับความเสียหายที่จะเรียกร้องค่าเสียหายจากทางราชการตามกฎหมายว่าด้วยความรับผิดทางละเมิดของเจ้าหน้าที่ข้อ ๑๖ ให้ทุกส่วนราชการและหน่วยงานของรัฐที่เกี่ยวข้องบังคับใช้กฎหมายอย่างเคร่งครัดในการป้องกันปราบปรามผู้กระทำผิดด้านการทำประมงผิดกฎหมายขาดการรายงาน และไร้การควบคุม และปฏิบัติตามแผน NPOA IUU อย่างมีประสิทธิภาพและต้องเร่งดำเนินการในเรื่องการจดทะเบียนเรือประมง การออกใบอนุญาตใช้เรือการต่อใบอนุญาตใช้เรือ การออกอาชญาบัตรและใบอนุญาตทำการประมงและเอกสารทางราชการอื่นๆ ที่เกี่ยวข้อง ให้มีประสิทธิภาพเพื่อป้องกันไม่ให้เกิดการกระทำผิดข้อ ๑๗ เพื่อให้การปฏิบัติตามคำสั่งนี้เป็นไปอย่างมีประสิทธิภาพในกรณีที่เจ้าหน้าที่ ศปมผ. และเจ้าหน้าที่ ศรชล.ได้สั่งการให้ส่วนราชการหรือเจ้าหน้าที่ของรัฐผู้ใดกระทำการหรืองดเว้นกระทำการอย่างใดอย่างหนึ่งในการปฏิบัติตามคำสั่งนี้แต่ส่วนราชการหรือเจ้าหน้าที่ของรัฐผู้นั้นเพิกเฉยหรือละเลยไม่กระทำการหรืองดเว้นกระทำการตามคำสั่งของเจ้าหน้าที่ตามคำสั่งนี้ให้เจ้าหน้าที่ ศปมผ. หรือเจ้าหน้าที่ศรชล. รายงานพฤติกรรมดังกล่าวไปยัง ผบ.ศปมผ. และ ผบ.ศปมผ.มีอำนาจสั่งย้ายหัวหน้าส่วนราชการแห่งนั้นหรือเจ้าหน้าที่ของรัฐผู้นั้นออกจากพื้นที่รับผิดชอบได้ทันทีและให้แจ้งรัฐมนตรีหรือหน่วยงานของรัฐที่หัวหน้าส่วนราชการหรือเจ้าหน้าที่ของรัฐผู้นั้นสังกัดทราบพร้อมด้วยเหตุผลในการนี้ ให้รัฐมนตรีหรือหัวหน้าส่วนราชการดำเนินการเพื่อให้หัวหน้าส่วนราชการหรือเจ้าหน้าที่ของรัฐผู้นั้นพ้นจากตำแหน่งหน้าที่หรือพ้นจากการปฏิบัติหน้าที่โดยเร็วและในกรณีที่มีมูลความผิดทางวินัยให้ผู้บังคับบัญชาซึ่งมีอำนาจสั่งบรรจุของหัวหน้าส่วนราชการหรือเจ้าหน้าที่ของรัฐผู้นั้นพิจารณาดำเนินการตามกฎหมายว่าด้วยการนั้นต่อไปคำสั่งของ ผบ.ศปมผ.ตามวรรคหนึ่งไม่อยู่ภายใต้บังคับพระราชบัญญัติวิธีปฏิบัติราชการทางปกครอง พ.ศ.๒๕๓๙ และพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ข้อ ๑๘ ผู้ใดฝ่าฝืนหรือไม่ปฏิบัติตามข้อ ๖ ข้อ ๘ข้อ ๙ ข้อ ๑๐ และข้อ ๑๑ ต้องระวางโทษจำคุกไม่เกินหนึ่งปีหรือปรับไม่เกินหนึ่งแสนบาท หรือทั้งจำทั้งปรับข้อ ๑๙ ผู้ใดฝ่าฝืนข้อ ๑๒ต้องระวางโทษปรับไม่เกินสามสิบล้านบาทข้อ ๒๐ ผู้ใดฝ่าฝืนหรือไม่ปฏิบัติตามข้อ ๗ วรรคสองและข้อ ๑๓ ต้องระวางโทษปรับไม่เกินหนึ่งหมื่นบาทข้อ ๒๑ ผู้ใดกระทำความผิดตามที่กำหนดไว้ในคำสั่งนี้ถ้าได้กระทำความผิดนั้นซ้ำอีกต้องระวางโทษเป็นทวีคูณข้อ ๒๒ ในกรณีที่เจ้าของหรือผู้ประกอบการเรือประมงเรือบรรทุกสินค้าประมงห้องเย็น ตลอดจนยานพาหนะทางน้ำทุกชนิดที่ใช้ทำการประมงขนถ่าย หรือเก็บรักษาสัตว์น้ำที่ได้จากยานพาหนะทางน้ำทุกชนิดฝ่าฝืนหรือไม่ปฏิบัติตามคำสั่งนี้ นอกจากจะต้องรับโทษตามที่บัญญัติไว้ตามคำสั่งนี้ให้ ศปมผ.มีอำนาจสั่งให้มีการยกเลิกเอกสารทางราชการหรือใบอนุญาตที่เกี่ยวข้องกับกิจกรรมต่างๆ ตามที่กำหนดไว้ในคำสั่งนี้ด้วย โดยห้ามมิให้หน่วยงานที่มีอำนาจออกใบอนุญาตออกเอกสารทางราชการหรือใบอนุญาตให้ใหม่เป็นเวลาหนึ่งปีหรือตามระยะเวลาที่ ศปมผ. ประกาศกำหนดข้อ ๒๓ ประกาศของศปมผ. ที่ออกตามคำสั่งนี้ เมื่อได้ประกาศในราชกิจจานุเบกษาแล้วให้ใช้บังคับได้ทั้งนี้นับแต่วันประกาศในราชกิจจานุเบกษาเป็นต้นไป[๔]สั่ง ณ วันที่ ๒๙ เมษายน พ.ศ. ๒๕๕๘พลเอก ประยุทธ์ จันทร์โอชาหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๑๘/๒๕๕๙ เรื่อง แก้ไขเพิ่มเติมคำสั่งหัวหน้าคณะรักษาความสงบแห่งชาติ ที่๑๐/๒๕๕๘[๕]ทั้งนี้นับแต่วันประกาศในราชกิจจานุเบกษาเป็นต้นไปคำสั่งหัวหน้าคณะรักษาความสงบแห่งชาติ ที่ ๒๒/๒๕๖๐ เรื่องการแก้ไขปัญหาการทำการประมงผิดกฎหมาย ขาดการรายงาน และไร้การควบคุม เพิ่มเติมครั้งที่ ๔[๖]ข้อ๒ ให้ยกเลิกข้อ ๗ของคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุม ลงวันที่ ๒๙ เมษายน พุทธศักราช ๒๕๕๘ข้อ๒๙ คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปนุสรา/ปรับปรุง๒๕ เมษายน ๒๕๖๐[๑] ข้อ ๓ (๙/๑)เพิ่มโดยคำสั่งหัวหน้าคณะรักษาความสงบแห่งชาติ ที่ ๑๘/๒๕๕๙ เรื่องแก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘[๒] ข้อ ๓ (๙/๒) เพิ่มโดยคำสั่งหัวหน้าคณะรักษาความสงบแห่งชาติที่ ๑๘/๒๕๕๙ เรื่อง แก้ไขเพิ่มเติมคำสั่งหัวหน้าคณะรักษาความสงบแห่งชาติ ที่๑๐/๒๕๕๘[๓] ข้อ ๗ ยกเลิกโดยคำสั่งหัวหน้าคณะรักษาความสงบแห่งชาติที่ ๒๒/๒๕๖๐ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุม เพิ่มเติมครั้งที่ ๔[๔] ราชกิจจานุเบกษาเล่ม ๑๓๒/ตอนพิเศษ ๙๙ ง/หน้า ๑/๒๙ เมษายน ๒๕๕๘[๕] ราชกิจจานุเบกษาเล่ม ๑๓๓/ตอนพิเศษ ๙๒ ง/หน้า ๓๗/๒๑ เมษายน ๒๕๕๙[๖] ราชกิจจานุเบกษาเล่ม ๑๓๔/ตอนพิเศษ ๙๗ ง/หน้า ๕๔/๔ เมษายน ๒๕๖๐